钦定古今图书集成/明伦汇编/宫闱典/第090卷 > 淮阳公主 下嫁王承庆 > 金仙公主
## 钦定古今图书集成/明伦汇编/宫闱典/第090卷 > 淮阳公主 下嫁王承庆 > 金仙公主

按《唐书公主列传》：“金仙公主，始封西城县主，景云初，
进封。太极元年，与玉真公主皆为道士，筑观京师，以
方士史崇元为师。崇元本寒人，事太平公主，得出入
禁中，拜鸿胪卿，声埶光重。观始兴，诏崇元护作，日万
人群浮屠疾之，以钱数十万赂狂人段谦，冒入承天
门，升太极殿，自称天子。有司执之，辞曰：‘崇元使我来’。”
诏流岭南，且敕浮屠方士无两竞。太平败，崇元伏诛。